ลูกCCPทีวีไดเร็คจ่อเข้าตลท.
CCP เตรียมเข็นบริษัทในเครือ สมาร์ท คอนกรีต เข้าจดทะเบียนในตลาดหุ้น ทีวี ไดเร็ค นับหนึ่งไฟลิงเข้าตลาด เอ็ม เอ ไอ
17 ก.ค. 2555

CCP เตรียมเข็นบริษัทในเครือ สมาร์ท คอนกรีต เข้าจดทะเบียนในตลาดหุ้น ทีวี ไดเร็ค นับหนึ่งไฟลิงเข้าตลาด เอ็ม เอ ไอ 
นายชาคริต ทีปกรสุขเกษม กรรมการผู้จัดการ บริษัท ผลิตภัณฑ์คอนกรีตชลบุรี (CCP) เปิดเผยว่า บริษัทได้ให้บริษัท แอสเซท โปร แมเนจเม้นท์ (เอพีเอ็ม) เป็นที่ปรึกษาในการนำหุ้นของบริษัทลูก คือ บริษัท สมาร์ท คอนกรีต เข้าจดทะเบียนในตลาดหลักทรัพย์แห่งประเทศไทย (ตลท.) ซึ่งดำเนินธุรกิจผลิตและจำหน่ายคอนกรีตมวลเบา มีทุนจดทะเบียน 350 ล้านบาท กำลังการผลิต 3 ล้านตารางเมตรต่อปี
ทั้งนี้ สาเหตุที่นำบริษัทในเครือเข้าตลาดฯ โดยมีความเชื่อมั่นว่าการเป็นบริษัทจดทะเบียนจะช่วยสนับสนุนการเติบโตของกิจการในอนาคต และเหตุที่เป็นบริษัท สมาร์ท คอนกรีต เนื่องจากมีความเกี่ยวเนื่องกับธุรกิจของ CCP และที่สำคัญมีการขยายตัวที่ดี ในอดีตที่ผ่านมารายได้มีการเติบโตเกินกว่า 10% โดยปีที่ผ่านมามียอดขาย 360 ล้านบาท และกำไรสุทธิกว่า 10 ล้านบาท
นายชาคริตยังกล่าวถึงผลประกอบการในส่วนของ CCP ในปีนี้ว่า ช่วง 6 เดือนแรกรายได้ยังมีการเติบโตตามเป้าหมายที่ระดับ 1015% ดังนั้นบริษัทยังคงเป้าหมายรายได้การขยายตัวทั้งปีที่ระดับ 1520% จากปีที่ผ่านมามีรายได้รวม 2,246 ล้านบาท และคาดว่าอัตรากำไรขั้นต้นจะปรับตัวดีขึ้นมาอยู่ที่ระดับ 14-15% จากระดับ 11-12% ในปีที่ผ่านมา เนื่องจากขณะนี้ปริมาณงานเพิ่มขึ้นจำนวนมากทำให้บริษัทสามารถเลือกรับงานที่มีส่วนต่างกำไรที่ดีได้ ปัจจุบันบริษัทมีมูลค่างานในมือประมาณ 2,300 ล้านบาท ส่วนใหญ่เป็นโครงการของงานก่อสร้างภาครัฐ
“ในปีนี้งานภาครัฐโครงการลงทุนต่างๆ มีจำนวนมากและบริษัทเข้าร่วมโครงการแต่จะเริ่มเปิดประมูลในช่วงปลายปี จึงจะเห็นการขยายตัวอย่างชัดเจนในปีหน้า” นายชาคริต กล่าว
ปัจจุบัน บริษัทมีผลขาดทุนสะสมกว่า 200 ล้านบาท โดยคาดว่าจะล้างขาดทุนสะสมได้ภายใน 2 ปีนี้ หลังจากนั้นหากผลประกอบการมีกำไรสุทธิจึงจะพิจารณาจ่ายเงินปันผลให้กับผู้ถือหุ้น ขณะเดียวกันบริษัทได้ตั้งเป้าหมายลดอัตราส่วนหนี้สินต่อทุน (ดีอี) ของบริษัทจาก 5 เท่าในปัจจุบันให้ลดลงเหลือ 12 เท่า
นายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซีย ไซรัส ในฐานะที่ปรึกษาทางการเงินของบริษัท ทีวี ไดเร็ค (TVD) เปิดเผยว่า ขณะนี้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)ได้นับหนึ่งแบบแสดงรายการข้อมูล (ไฟลิง) แล้ว ซึ่งคาดว่าจะสามารถนำหุ้น TVD เข้าจดทะเบียนในตลาดหลักทรัพย์ เอ็ม เอ ไอ ได้ภายในไตรมาส 3 ของปีนี้ เพื่อเสนอขายหุ้นดังกล่าวให้แก่ประชาชนเป็นครั้งแรก (IPO) จำนวน 57.92 ล้านหุ้น